Gedeon Majunke

Gedeon Wilhelm Majunke (* 9. máj 1854, Spišská Sobota, Slovensko – † 10. apríl 1921) bol slovenský architekt a predstaviteľ architektúry na prelome 19. a 20. storočia s prevahou neoklasicismu, neorenesancie a secesie.

Rodina
 Otec: Anton Majunke
 Matka: Jana rod. Knizner 

Životopis
Štúdium
Po predkoch pochádzal z Talianska, celý jeho život je spojený s Vysokými Tatrami Jeho otec Áron bol obchodníkom. Bol jediným synom. Po absolvovaní základnej školy v Spišskej Sobote sa v rokoch 1866–1873 ďalej vzdelával na Štátnej hlavnej reálnej škole v Košiciach. V rokoch 1873–1881 absolvoval štúdium vo Viedni nielen na Vysokej škole technickej, ale aj na Hansenovej majstrovskej umeleckej škole, kde sa dostalo uznania už jeho študentskému projektu ,,ideálneho múzea“. Napriek tomu, že mu vo Viedni ponúkali miesto pedagóga, vrátil sa domov. 

Rodina
Usadil sa v Spišskej Sobote a založil si rodinu. Za manželku si Majunke vzal Alicu zo zámožnej nemeckej protestantskej rodiny Hergesselovej (ženích bol katolík), ktorá sa okrem starostlivostí o ich troch synov a dcéru duševne venovala humanitárnej činnosti. Pracovala v Červenom kríži, ktorému na zriadenie nemocnice poskytla dom s dvorom. Ministerstvo zdravotníctva ocenilo jej nezištnosť udelením Zlatého kríža za zásluhy. Majunkeovský dom na námestí v Spišskej Sobote aj po mnohé desaťročiach zostal sídlom Červeného kríža.

Tvorba
Pre Dolný Smokovec projektoval hrazdené a zrubové stavby. V štýle neoklasicizmu kombinovaného s neorenesanciou a secesiou projektoval administratívne a školské budovy, vily a rodinné domy pre spišské mestá. Reštauroval niektoré tamojšie kaštiele, je autorom niekoľkých náhrobkov na spišských cintorínoch, podľa jeho návrhov vznikli záhrady a parky. V rodnom meste zastával síce aj tradičnú funkciu veliteľa dobrovoľného hasičského zboru, viac sa však usiloval o jeho modernizáciu. Veľmi mu záležalo na tom, aby v Spišskej Sobote zaviedli elektrický prúd, vďaka nemu tu pracovala jedna z prvých parných píl u nás. Najväčšiu časť svojej životnej energie však venoval Vysokým Tatrám, kde sa po otvorení Košicko–bohumínskej železnice začínalo s rozsiahlou výstavbou. Poznatky z alpských turistických centier uplatnil pri riešení letovísk, chát, kúpeľných, spoločensko – pohostinských zariadení aj romanticky pôsobiacich kostolíkov. Vždy vychádzal z konkrétneho prostredia, stavby doň komponoval ohľaduplne, nerušivo. Preferoval prírodné materiály odolné voči možným klimatickým vplyvom. Jedine tak sa mohol pustiť aj do stavania Téryho chaty.

Vplyv na neskoršiu tvorbu
Začiatkom 20. storočia mali už o Tatry záujem aj zahraniční investori s predstavami veľkokapacitných hotelov. Aspoň niektorí z nových projektantov pochopili prostredie zhodne s Majunkem a snažili sa pokračovať v jeho duchu. V lete roku 1900 horolezec Július Dóry podnikol z Téryho chaty prvovýstup na blízku Priečnu vežu. Navrhol Uhorskému karpatskému spolku, aby ju pomenoval Majunkeho vežou. 
Tento názov sa však ujal len v nemeckom a maďarskom názvosloví.]Časopis Vysoké Tatry č.4, 1990, In: Bohuš, Ivan: Gedeon Majunke Gedeon Majunke je pochovaný na spišskosobotskom cintoríne spolu s manželkou a jej rodičmi.

Realizácie
1884 - hotel Scepusia a letohrádok arcikňažnej Klotildy (dnes Kamzík), Starý Smokovec
1884 - poľovnícky zámoček, Tatranská Javorina
1884 - hrázdená vila Kalinčiak, predtým AESCULAP Dolný Smokovec.
1887 - evanjelický kostol realizovaný na základe jeho projektu
1888 - kostol sv. Anny, Starý Smokovec
1889 - Villa Thurzo na Thurzov-kúpele, Gelnica História Turzovských kúpeľov, Gelničan, # 5-6, ročník XXI
1889 - Kúpeľný dom na Thurzov-kúpele, Gelnica
1890 – 1897 - letoviská habsburskej rodiny v Štrbskom Plese
1891 - Reštaurácie na Thurzov-kúpele, Gelnica
1892 – Kostol Najsvätejšieho Spasiteľa, Dolný Smokovec
1893 - hotel Lomnica pre Spišskú úveru banku, Tatranská Lomnica
1894 - Slovenský dom a Turistický dom, Tatranská Lomnica
1896 - Gymnázium Pavla Országha Hviezdoslava, Kežmarok
1898 - poľovnícky kaštieľ kniežaťa Hohenlohe Vyšné Hágy 
1899 – Téryho chata.
1906 – 1908 Sanatórium, Tatranská Polianka.

 Iné projekty 

 Referencie 

 Externé odkazy 
Záznam o narodení a krste v matrikefarnosti v Spišskej Sobote; záznam číslo 8; pokrstený ako Gedeon Villchelm Majunke
http://www.ivychod.sk/osobnosti-vychodu/gedeon-majunke 
http://lepsiebyvanie.centrum.sk/architektura-a-dizajn/782059/ 

Literatúra
DULLA,M.- MORAVČÍKOVÁ,H.: Slovenská Architektúra v 20. storočí, SLOVART 2002 Bratislava
DULLA,M.: Slovenská Architektúra od Jurkoviča po dnešok, PERFEKT 2007 Bratislava
KOLEKTÍV AUTOROV: Majstri architektúry, PERFEKT 2005

Kategória:Slovenskí architekti
Kategória:Osobnosti zo Spišskej Soboty
Kategória:Osobnosti Vysokých Tatier